Diari Oficial de la Generalitat Valenciana


Sumari del DOGV 2973, del 17-04-1997 (1997/6767)

RESOLUCIÓ d'1 d'abril de 1997, del director general de Transports, per la qual s'estableix la dotació econòmica per al 1997 a la Cambra Oficial de Comerç, Indústria i Navegació de València.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2973

Data del DOGV
:   17-04-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/6767


Data del document
:   01-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 d'abril de 1997, del director general de Transports, per la qual s'estableix la dotació econòmica per al 1997 a la Cambra Oficial de Comerç, Indústria i Navegació de València.  
El conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, per al desenvolupament d'activitats que consoliden València com a centre logístic del transport, estableix, en les clàusules quarta i cinquena, que la Direcció General de Transports fixarà, mitjançant resolucions anuals, l'import de la dotació econòmica per a cada exercici, durant el termini de vigència del conveni que és fins al 31 de desembre de 1999. Així mateix, la clàusula setena de l'esmentat conveni preveu que el conseller d'Obres Públiques, Urbanisme i Transports podrà delegar el director general de Transports per a la realització de les resolucions necessàries per al desenvolupament del conveni.  
La Resolució de 15 de juliol de 1996, del conseller d'Obres Públiques, Urbanisme i Transports delega el director general de Transports per al desenvolupament de l'esmentat conveni; així mateix, la Resolució de 31 de juliol de 1996 va establir la dotació econòmica per al 1996 a la Cambra Oficial de Comerç, Indústria i Navegació de València.  
De conformitat amb el que s'ha exposat anteriorment, resolc:  
Article 1  
Fixar la dotació econòmica global corresponent a l'exercici 1997, per al desenvolupament del conveni marc, en la quantitat de vint milions de pessetes (62.124.772 PTA); dels quals la Conselleria d'Obres Públiques, Urbanisme i Transports aportarà el 75% (93.193.388 PTA) i la Cambra Oficial de Comerç, Indústria i Navegació de València, el 25% (5.000.000 PTA) restant.  
La consignació pressupostària per a efectuar la despesa es realitzarà a càrrec del programa 513.30 capítol IV, línia «Promoció del transport públic», dels pressupostos de la Generalitat Valenciana per al 1997.  
Article 2  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici 1997 serà mitjançant la justificació de la despesa efectuada; i es realitzarà el pagament, per part de la Conselleria d'Obres Públiques, Urbanisme i Transports, a mesura que la Cambra Oficial de Comerç Indústria i Navegació de València justifique correctament la depesa realitzat.  
Article 3  
La durada d'aquesta primera fase del conveni serà des de la signatura fins al 31 de desembre de 1997.  
Article 4  
Les activitats que s'han de realitzar en aquest exercici se subjectaren a les línies d'actuació previstes en la clàusula tercera del conveni marc i seran les següents:  
1. Promoció del transport valencià, a través de jornades i seminaris divulgatius, que animen l'industrial a la contractació del transport valencià.  
2. Foment de la cooperació i l'agrupació d'empreses del sector amb personal expert, que permeta un seguiment personalitzat i qualificat del procés.  
3. Informació puntual i formació específica per al sector sobre qualsevol tema del seu interés, i, especialment, sobre política comunitària, condicions de contractació, tràmits administratius i legislació, noves tecnologies, sistemes d'informació avançada, EDI, certificats de qualitat, i divulgar aspectes nous i d'interés per al sector.  
4. Promoure la participació activa entre empresaris amb els seus homòlegs comunitaris, per a projectes de cooperació transnacional, basada aquesta línia amb els instruments de cooperació disponibles per la Cambra de Comerç.  
5. Motivar i facilitar la participació en certàmens nacionals i internacionals del sector, que promoga la internacionalització de l'empresa valenciana i l'extensió de les seues xarxes de comercialització.  
6. Divulgar la posició geoestratègica de València, amb les seues instal·lacions per al transport (port, aeroport, etc.), al mateix temps que reivindicar les adequades infraestructures necessàries, perquè València es configure com a centre logístic.  
La no realització de les activitats previstes podrà donar lloc a la devolució dels imports percebuts, més els interessos de demora legalment establits.  
València, 1 d'abril de 1997.- El director general de Transports: Vicente Dómine Redondo.